કંપનીનાં જનરલ મેનેજર બી. એમ. સીતપરાએ જણાવ્યું હતું કે, આજે સવારે ૭.૩૦ની આસપાસ રિએક્શનમાં પ્લાન્ટમાં ટેમ્પરેચર વધ્યું હતું. મોટાભાગે પ્રોડક્શનની ટીમ આવી ગઈ હતી. તેમણે કન્ટ્રોલ માટે પૂરતા પ્રયત્નો કર્યા હતા. એક્શન લેતાં પહેલાં જ બ્લાસ્ટ થયો હતો. તે સમયે પ્લાન્ટની બહાર રહેલા લોકોને અસર થતાં છ જેટલાં લોકો ઈજાગ્રસ્ત થયા હતા. તેમને તાત્કાલિક હોસ્પિટલમાં લઈ જવાયા હતા. જે લોકોનાં મૃત્યુ થયા છે તેમનાં પરિવારજનોને કંપની દ્વારા રૂપિયા પાંચ-પાંચ લાખનું વળતર પણ ચૂકવવામાં આવશે. જ્યારે ઈજાગ્રસ્તોને કંપનીના નિયમાનુસાર મળવાપાત્ર રકમ ચૂકવવામાં આવશે.